**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 18.03.2021, ora 08.00 – 19.03.2021, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 19.03.2021, ora 07.00**

**RÂURI**

Debitele au fost, în general, în scădere, exceptând râurile din bazinele hidrografice ale Bârzavei, Moraviței, Carașului, Nerei, Cernei, Prutului, bazinul superior al Timișului, cursul Mureșului, cursurile mijlocii și inferioare ale Turului, Someșului, Crasnei, Barcăului, cursurile inferioare ale Vedei, Teleormanului, Neajlovului, Sabarului, Ialomiței, Siretului, Buzăului și Putnei, au fost în creștere ca urmare a efectului combinat al precipitațiilor căzute în interval, propagării și cedării apei din stratul de zăpadă.

Formaţiunile de gheaţă (gheață la maluri) prezente izolat în bazinele: Bistrița și Jijia s-au menţinut fără modificări importante.

Debitele se situează la valori în general în jurul şi peste mediile lunare exceptând râurile din bazinele hidrografice: Jiu, Bistriţa, cursul superior al Moldovei și cursul inferior al Jijiei și mai mici (sub 30% din normalele lunare) pe râurile din bazinele hidrografice: Bega Veche și Bârlad.

Se situează peste:

-**COTELE DE INUNDAȚIE** râurile la stațiile hidrometrice: Crasna – Domănești (500+1)- jud. SM, Pogăniș – Valea Pai (250+74)-jud. CS;

-**COTELE DE ATENȚIE** râurile la stațiile hidrometrice: Crasna – Berveni (490+80)-jud.SM, Bârzava – Gătaia (350+5)-jud. TM, Bârzava – Partoș (50+86)-jud. TM, Timiş – Grăniceri (600+44)-jud.TM, Vadu Lat – Neajlov (150+31)-jud. GR, Călmăţui – Cireşu (300+30)-jud.BR, Jijia – Dângeni (380+11)-jud.BT, Miletin – Şipote (150+7)-jud.BT.

În interval au fost emisă o **AVERTIZARE HIDROLOGICă** pentru fenomene.

Este în vigoare **ATENȚIONAREA HIDROLOGICĂ** nr. 25 din 18.03.2021**.**

Debitele vor fi în general în scădere, exceptând râurile din bazinele hidrografice ale Timișului, Bârzavei, Carașului, Nerei, Cernei, Prutului, cursurile inferioare ale Turului, Someșului, Crasnei, Barcăului, Siretului și cursul mijlociu și inferior al Mureșului, unde vor fi în creștere, ca urmare a efectului combinat al propagării, cedării apei din stratul de zăpadă și precipitațiilor slabe cantitativ prognozate.

Formațiunile de gheață (gheaţă la maluri) existente izolat în bazinele: Bistrița și Jijia, se vor menține fără modificări importante.

Se vor situa peste:

**-COTELE DE ATENȚIE** râurile la stațiile hidrometrice: Crasna – Domănești (400+85)- jud. SM, Crasna – Berveni (490+55)-jud.SM, Bârzava – Gătaia (350+5)-jud. TM, Bârzava – Partoș (50+20)-jud. TM, Timiş – Grăniceri (600+10)-jud.TM, Pogăniș – Valea Pai (200+40)-jud. CS, Vadu Lat – Neajlov (150+10)-jud. GR.

Se menține în vigoare **ATENȚIONAREA HIDROLOGICĂ** nr. 25 din 18.03.2021.

**DUNĂRE**

Debitul la intrarea în ţară (secţiunea Baziaş) în intervalul 18.03.2021 – 19.03.2021 a fost în creştere, având valoarea de 5800 m3/s, sub media multianuală a lunii martie (6700 m3/s).

**În aval de Porţile de Fier debitele au fost în creștere pe sectorul Gruia – Cernavodă și în scădere pe sectorul Hârșova – Tulcea.**

Debitul la intrarea în ţară (secţiunea Baziaş) va fi în creştere (5900 m3/s).

În aval de Porţile de Fier debitele vor fi în creştere.

**2.** **Situația meteorologică în intervalul 18.03.2021, ora 08.00 – 19.03.2021, ora 06.00**

**ÎN ŢARĂ**

Vremea s-a menținut rece și în general închisă. Au fost precipitații în cea mai mare parte a țării, mai însemnate cantitativ în sud-vest și centru, precum și la munte. La munte a nins și s-a depus strat nou de zăpadă peste cel foarte consistent deja existent. În cursul zilei, în Banat, Transilvania, Moldova au fost precipitații mixte, în Crișana, Oltenia și

Muntenia au predominat ploile, iar în Maramureș și Dobrogea a plouat. Noaptea au predominat ninsorile în majoritatea regiunilor și doar în sud au mai fost precipitații mixte. Vântul a suflat slab și moderat, temporar cu intensificări în estul și pe arii restrânse în sud-vestul teritoriului (cu rafale de 45...60 km/h), dar izolat și în zona montană înaltă (cu până la 86 km/h - Vf. Ceahlău-Toaca). Stratul de zăpadă măsurat aseară la ora 20.00 era de până la 319 cm în Munţii Făgăraş (Bâlea-Lac), pe alocuri în jumătatea de nord a Moldovei - până la 27 cm la Bârnova, precum și în Transilavania – până la 18 cm la Târgu Secuiesc și izolat în Crișana și Oltenia, sub 6 cm. Temperaturile maxime au fost cuprinse între 0 grade la Șiria și 10 grade la Râmnicu Vâlcea și Zimnicea, iar la ora 06 se înregistrau valori termice cuprinse între -4 grade la Joseni și 3 grade la Călărași, Constanța, Gura Portiței, Sf. Gheorghe-Deltă, Sulina, Gorgova și Tulcea.

OBSERVAȚII - de ieri dimineață de la ora 06.00 au fost în vigoare 2 atenționări cod galben pentru fenomene meteorologice periculoase imediate, emise precum urmează: de SRPV Bacău și SRPV Constanța.

**LA BUCUREŞTI**

Vremea a fost rece și închisă. Spre seară și noaptea a plouat slab, iar spre sfârșitul intervalului, trecător, a fost lapoviță. Vântul a suflat slab și moderat. Temperatura maximă a fost de 9 grade la Băneasa și 8 grade la Afumați și Filaret, iar la ora 06.00 se înregistrau 2 grade la Afumați și Filaret și 1 grad la Băneasa.

**3. Prognoza meteorologică în intervalul 19.03.2021, ora 08.00 – 20.03.2021, ora 08.00**

**ÎN ŢARĂ**

Vremea se va menține rece. Cerul va avea înnorări accentuate în nord-estul și centrul țării, iar în celelalte regiuni se va degaja treptat. La munte va ninge în general moderat cantitativ, iar stratul de zăpadă va continua să crească. În Transilvania, cea mai mare parte a Moldovei și local în Maramureș şi în zonele deluroase din celelalte regiuni vor fi mai ales ninsori, iar în restul teritoriului, pe arii restrânse, vor predomina ploile. Vântul va sufla slab și moderat, cu unele intensificări în cursul zilei în sud-vest şi, trecător și izolat, pe crestele montane. Temperaturile maxime se vor situa între 0 grade în estul Transilvanei și 10 grade în Lunca Dunării, iar cele minime vor fi cuprinse, în general, între - 8 și 0 grade. Dimineața și noaptea, izolat, cu precădere în sudul și centrul țării, vor fi condiții de ceață.

**LA BUCUREŞTI**

Vremea va fi în continuare rece pentru această dată. Cerul va fi variabil, cu unele înnorări după-amiaza, dar condițiile ca, trecător, să plouă slab, vor fi reduse. Vântul va sufla slab și moderat. Temperatura maximă se va situa în jurul valorii de 8 grade, iar cea minimă va fi de -3...0 grade. La sfârşitul nopţii vor fi condiții de ceață.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate la data de 17.03.2021 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) și ale pragurilor de alertă și informare pentru O3 (ozon). Valoarea limită zilnică (50 µg/m3) pentru indicatorul particule in suspensie cu diametrul sub 10 microni (PM10), nu a fost depășită la nicio stație.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare, Transparență și IT**